《水调歌头 和平湖》
宋代·赵磻老

梅仙了无讼，拄笏看西山。山涵秋晓，水光磨荡有无间。

自是灵襟空洞，更望风云吞吐，浩渺白鸥闲。高诵远游赋，独立桂香阑。

谩常谈，如观水，要观澜。物情长在，人生何用苦求难。

随我一觞一咏，任彼非元非白，唯放酒杯宽。富贵傥来事，天道管知还。

作者简介：赵磻老，字渭师，东平人，作品有《拙庵词》一卷。